Elisa Herrero Uceda

Elisa Herrero Uceda (Ceclavín, Caçris, 7 de noviembri del 1957 - Mairil, 21 de mayu del 2020) hue una escreviora, dotora, centífica, inginiera inhormática i relatora de puesía. Defendeora comprometía dela naturaleza, la conservancia delos saberis tradicionais dela coltura estremeña i la su luenga estremeña.

 Biografía 
Dotora en Biología pola Nuversidá Utónoma de Mairil, hizu'l su posdotoral en el Medical Research Council de Cambridge n'Ingalaterra. Tamién hue inginiera en inhormática pola Nuversidá Politénica de Mairil, peru al mesmu tiempu, amanti de la su tierra, enjamás olvió los saberis tradicionais i las querencias pol campu i la hesa, refrexándulus enos sus escritus.Paniagua Simón, Eladio. "Extremadura en el corazón", nuevo libro de los hermanos Herrero Uceda. Periódico Hoy. 23.08.11.

El 31 de mayu del 2014 hormó parti del encuentru i la corrobra d'escrevioris estremeñus veníus d'endrentu i d'ahuera dela Estremaúra, nel su pueblu de nacencia, Ceclavín (Caçris).Entrevista Tarde de escritores en Ceclavín Canal Extremadura Radio. 30 de mayo de 2014Ceclavín: Encuentro de escritores esta tarde. El Periódico de Extremadura. 31 de mayo de 2014.Agut, Nieves. Periódico Crónica de Coria. Agosto 2014 Herrero Uceda, Miguel. El retorno de los escritores. Revista Aceña. Agosto 2014  Participó i calavoró nel encuentru anual dela "Semana delas Letras dela Complutensi".

Participó enos encuentrus líricus que dava juntu al su ermanu, tamién escreviol i apregonaol, Miguel Herrero Uceda. Comprometíus dambus i dos cona conservación delos saberis tradicionais dela coltura estremeña."Elisa Herrero Uceda" Elam Editores. 2015

Devíu a esta concencia escrevian los sus librus sobri la coltura roal dela Estremaúra, i dos librus de relatus, escritus n'estremeñu, Ceborrinchu i Mamaeña. 

Era ermana tamién del pintol Antonio José Herrero Uceda, con quien calavorava enas sus esposicionis y del escribiol, naturalista y divulgaol Miguel Herrero Uceda.<ref>Exponen "Semblanzas de Mi Extremadura. Periódico de Extremadura. 23 noviembre 2015</ref>

 Atividá vestigaora i científica 
Hue dotora en Biología pola Nuversidá Utónoma de Mairil. Nel Medical Research Council de Cambridge, analizó la proteína acetilcolinesterasa, un componenti llavi pa lucheal ena contra l'Alzheimer.​ Á pubricau muchus artícalus enas revistas entrenacionalis de vestigación sobri la neurocencia.

Hue tamién inginiera en inhormática pola Nuversidá Politénica de Mairil.

 Obra 
 Librus 
 "Estremaúra nel coraçón" (2011).
 "La mi Estremaúra". La Coltura Roal (2012).
 "Ceborrinchu, relatus estremeñus" (2013). Relatus escritus ena luenga estremeña.
 "Mamaeña, relatus estremeñus" (2015). Relatus escritus ena luenga estremeña.
 "Vivi la Fiesta del arvu" (2017).
 Teatru 
 Soi mugel, soi tierra, estrená el 5 de marçu del 2016, pola Semana dela Mugel, en Coslada nel 2016, apreparau pol Ayuntamientu de Coslada i la Casa Regional d'Estremaúra en Coslada pa celebral el Día Entrenacional dela Mugel trebajaora. Esta obra está escrita n'estremeñu. Nesta localidá ai una reonda dedicá a Estremaúra con una enzina i una escoltura de cigüeñas i que tieni un monicli de canisca con una puesía d'Elisa titulá Ala enzina estremeña. Tolos añus, al acaberu de marçu s'arrejunta la Casa Regional d'Estremaúra pa hazel una fiesta populal ena que, hata la su muerti, leyía un declarau nel defendimentu dela naturaleza i las tradicionis estremeñas.Semana de la Mujel. Ayuntamientu de Coslada
 Dalí a vara, se mesturan las lavoris campestris conos sentimientus mas prohundus.
 La corrobra, saineti delas vivencias i caravas corrientis nun puebru.

 Premius i reconocencias 
 Segundu premiu “Luis Chamizo de prosa n'estremeñu“ (2012).
 Reconocencia ala criación. Ateneu d'Arroyu dela Luz (Caçris) (2013).
 Reconocencia al su lavutu por mé del apregonamientu i el defendimientu dela Coltura estremeña. Asociación Coltural Pablo Gonzálvez. Miajás (Caçris) (2014).Reconocen la labor de dos vecinos de Ceclavín. El periódico de Extremadura. 30 de abril de 2014

 Día delas Letras Estremeñas 
miniaturadeimagen|192x192px|Menumentu dedicau al I Día delas Letras Estremeñas
Comu omenagi póstumu pol su defendimientu del mundu coltural delo estremeñu i la su luenga, l'OSCEC col sostribu dela Junta d'Estremaúra, las Deputacionis  i otrus organismus estremeñus, estituyó nel 2021 el Día delas Letras Estremeñas''. Esti día, comu enas celebracionis en Galicia, Canarias i Asturies a tentu las sus luengas, se hazi omenagi a aquellas pessonas que destacan pol su criaeru literariu en anguna delas luengas estremeñas, comu sonin el estremeñu, a fala o el purtugués raianu.

La primel edición d'esti Día se dedicó a Elisa i se celebró en Ceclavín, el su puebru de nacencia, que primeramenti estava praneau pal 7 de noviembri del 2020, el dia dela su nacencia, peru por mé del andanciu se adió pal 22 de mayu del 2021, nel primel aniversariu dela su muerti. Se hizun unas atividais al reol dela figura dela escreviora i se descubrió un monicli con una puesía suya n'estremeñu, qu'está nuna praça d'esta localidá.

 Referencias 

Atijus p'ahuera
 Página oficial de Elisa Herrero Uceda 
 "Cachinu e cielu" Poema de Elisa Herrero Uceda relatau por ella mesma.
 Canal Extremadura - "Essi cachinu de cielu... qu'oi ya brillea mas" E.P.E. Elisa Herrero, 22 de mayu del 2020.
 Canal Extremadura - Elisa Herrero Uceda protagonista del I Día delas Letras Estremeñas. Canal Extremadura.

Categoría:Escrebioris estremeñus
Categoría:Escrebioris en estremeñu
Categoría:Literatura
Categoría:Prosa en estremeñu